Babelscape/SREDFM huggingface dataset:
Η μητέρα του σκύλου

Η μητέρα του σκύλου είναι βραβευμένο και πολυμεταφρασμένο μυθιστόρημα του Παύλου Μάτεσι. Πρώτη φορά εκδόθηκε το 1990 από τις Εκδόσεις Καστανιώτη και από τότε έχει επανεκδοθεί δεκάδες φορές. Μεταφράστηκε αρχικά στα γαλλικά το 1993 από τον Ζακ Μπουσάρ (Jacques Bouchard) και σε άλλες γλώσσες. Βραβεύτηκε με το βραβείο της κοινότητας Ελληνοφώνων της Νότιας Ιταλίας το 1998, με το μεγάλο βραβείο των κριτικών το 2000 και το βραβείο Acerbi (Premio letterario Giuseppe Acerbi) στην Ιταλία το 2002).

Το βιβλίο είναι, κατά το μεγαλύτερο μέρος του, ένας μονόλογος από την Ραραού, μια συνταξιούχο ηθοποιό. Η Ραραού (το πραγματικό της όνομα, όπως λέει η ίδια, ήταν Ρουμπίνη Μέσκαρη) μιλά κυρίως για τα παιδικά και εφηβικά της χρόνια, λίγο πριν τον Δεύτερο Παγκόσμιο Πόλεμο και την Κατοχή σε ένα επαρχιακό χωριό. Μετά την απελευθέρωση ήρθε με την μητέρα της, που είχε νωρίτερα διαπομπευτεί σαν ερωμένη Ιταλού αξιωματικού, στην Αθήνα όπου και έζησαν μαζί μέσα σε δύσκολες συνθήκες. Διάσπαρτες είναι ακόμα οι αναφορές της αφηγήτριας στην επαγγελματική της ζωή.

«Η μητέρα του σκύλου» έχει παιχτεί στο θέατρο ως δραματοποιημένο μυθιστόρημα το 2011 στο Εθνικό Θέατρο και στο «Σύγχρονο Θέατρο» το 2014 , ενώ το 2008 παίχτηκε με επιτυχία στην Τσεχία θεατρικός μονόλογος βασισμένος στη Μητέρα του σκύλου που έγραψε ο Πάβελ Κόχοουτ (Pavel Kohout).
Βουρμ

Ο ποταμός Βουρμ (γερμανικά: "Wurm") είναι ποταμός που διαρρέει τη Ρηνανία-Βεστφαλία της δυτικής Γερμανίας. Έχει μήκος 53 χιλιόμετρα και η λεκάνη απορροής του ανέρχεται σε 354 τετραγωνικά χιλιόμετρα.
Κόρεϊ Μπέλσερ

Ο Κόρεϊ Μπέλσερ, γεννημένος στις 22 Νοεμβρίου 1982 στη Νυρεμβέργη της Γερμανίας, είναι Αμερικανός πρώην καλαθοσφαιριστής, ο οποίος αγωνιζόταν στην θέση του σμολ φόργουορντ και πλέον εργάζεται ως βοηθός προπονητή στην NBA D-League.
G20

Η Ομάδα των Είκοσι γνωστή ως η G20 ή και G-20, είναι ένα διεθνές φόρουμ για τις κυβερνήσεις και τους διοικητές των κεντρικών τραπεζών από τις 20 μεγάλες οικονομίες. Τα μέλη του περιλαμβάνουν 19 επιμέρους χώρες-Αργεντινή, Αυστραλία, Βραζιλία, Γαλλία, Γερμανία, Ηνωμένες Πολιτείες Αμερικής, Ηνωμένο Βασίλειο, Ιαπωνία, Ιταλία, Ινδία, Ινδονησία,  Καναδάς, Κίνα, Μεξικό, Νότια Αφρική, Νότια Κορέα, τη Ρωσία, τη Σαουδική Αραβία, την Τουρκία, και την Ευρωπαϊκή Ένωση (ΕΕ). Η ΕΕ εκπροσωπείται από την Ευρωπαϊκή Επιτροπή και από την Ευρωπαϊκή Κεντρική Τράπεζα.

Η G-20 ιδρύθηκε το 1999 με σκοπό τη μελέτη, την αναθεώρηση και την προώθηση συζήτησης υψηλού επιπέδου για θέματα πολιτικής που αφορούν την προώθηση της διεθνούς χρηματοπιστωτικής σταθερότητας. Επιδιώκει να αντιμετωπίσει ζητήματα που υπερβαίνει τις αρμοδιότητες του κάθε ενός οργανισμού. Συλλογικά, οι οικονομίες της G20 αντιπροσωπεύουν περίπου το 85% του ακαθάριστου προϊόντος παγκοσμίως (GWP), το 80% του παγκόσμιου εμπορίου (ή, εάν εξαιρεθεί το εσωτερικό εμπόριο της ΕΕ, 75%), και τα δύο τρίτα του παγκόσμιου πληθυσμού. Οι αρχηγοί κρατών και κυβερνήσεων της G-20, έχουν συναντηθεί σε τακτά χρονικά διαστήματα σε συνόδους κορυφής από την πρώτη συνεδρίασή τους το 2008, και η ομάδα φιλοξενεί, επίσης, χωριστές συναντήσεις των υπουργών οικονομικών και των διοικητών των κεντρικών τραπεζών.

Με την αύξηση της ισχύος της G-20, μετά την σύνοδο κορυφής των ηγετών της, το 2008, οι ηγέτες της ανακοίνωσαν στις 25 Σεπτεμβρίου 2009 ότι η ομάδα θα αντικαταστήσει την G8 ως το κύριο οικονομικό συμβούλιο των υγιέστατων οικονομικά εθνών. Από την ίδρυσή της, τα μέλη της G-20 έχουν επικριθεί για τις πολιτικές ένταξης, από πολλούς διανοούμενους, και οι σύνοδοι κορυφής της υπήρξαν το επίκεντρο για μεγάλες διαδηλώσεις από αντιπάλους της παγκοσμιοποίησης, εθνικιστές και άλλους.

Οι επικεφαλής των χωρών της G-20, συναντήθηκαν σε εξαμηνιαία βάση στις συνόδους κορυφής της G-20 μεταξύ του 2008 και του 2011. Από τη σύνοδο κορυφής των Καννών το Νοέμβριο του 2011, όλες οι σύνοδοι κορυφής της G-20, πραγματοποιείται κάθε χρόνο.
Denon

Η Denon (, Χέπμπορν: Kabushiki Kaisha Denon) είναι ιαπωνική εταιρεία ηλεκτρονικών, η οποία ασχολήθηκε από πολύ νωρίς με την ανάπτυξη της ψηφιακής τεχνολογίας ήχου, ενώ εξειδικεύεται στην κατασκευή επαγγελματικού και καταναλωτικού εξοπλισμού ήχου υψηλής πιστότητας ("hi-fi"). Για πολλές δεκαετίες, το όνομα Denon περιελάμβανε τη Nippon-Columbia και την εταιρεία φωνογραφικών δίσκων Nippon Columbia. Το 2001, η Denon διαχωρίστηκε ως ανεξάρτητη εταιρεία, με το 98% να ανήκει στην Ripplewood Holdings και το 2% στη Hitachi. Το 2002, η Denon ενώθηκε με τη Marantz σχηματίζοντας τη D&M Holdings. Η ονομασία Denon προέρχεται από την ένωση των Denki Onkyo και άλλων, το 1939.
Σύλλογος Ελλήνων Ψυχολόγων

Ο Σύλλογος Ελλήνων Ψυχολόγων (Σ.Ε.Ψ) ιδρύθηκε το 1963 στην Αθήνα και είναι ο παλαιότερος από τους επαγγελματικούς - επιστημονικούς φορείς των ψυχολόγων στην Ελλάδα ,τελεί υπό την εποπτεία του Υπουργείου Υγείας και αριθμεί πάνω από 2500 μέλη. Στόχος του είναι η προάσπιση της επιστήμης της ψυχολογίας, η επαγγελματική και επιστημονική διασφάλιση των ψυχολόγων και η ενημέρωση του γενικού κοινού για τα ζητήματα που αφορούν στην ψυχολογία και την άσκηση της στην Ελλάδα. Μέλη του γίνονται μόνο οι ψυχολόγοι με Άδεια ή Βεβαίωση Ασκήσεως Επαγγέλματος, ενώ δεν είναι υποχρεωτική η εγγραφή τους σε αυτόν προκειμένου να ασκήσουν νόμιμα το επάγγελμα του ψυχολόγου στην Ελλάδα.
Επαρχία Γαλατίας Α΄

μικρογραφία|Η Γαλατία Α΄ ως επαρχία της Ρωμαϊκής Αυτοκρατορίας το 400 μ.Χ.

Η Επαρχία Γαλατίας Α΄ ή Γαλατίας Πρώτης ("λατινικά : Galatia Prima") ήταν διοικητική διαίρεση της Ρωμαϊκής αυτοκρατορίας και αργότερα της πρώιμης Ανατολικής Ρωμαϊκής αυτοκρατορίας στην Μικρά Ασία. 

Η Επαρχία δημιουργήθηκε στα τέλη του 4ου αιώνα από τον αυτοκράτορα Αρκάδιο όταν διέσπασε την Επαρχία Γαλατίας σε Γαλατία πρώτη και Γαλατία Σαλουταρία. Διοικητικά ανήκε στη Διοίκηση Ποντικής με πρωτεύουσα την Άγκυρα. Τον 7ο αιώνα με την δημιουργία των Θεμάτων τα εδάφη της περιήλθαν στο Θέμα Ανατολικών.

Σημαντικότερες πόλεις της Επαρχίας αναφέρονται από τον Ιεροκλή η Άγκυρα, η Ταβία, η Άσπονα, η Κίννα, η Ρεγαναγαλία, η Ρεγέμνηζος και η Ηλιούπολις. Ο διοικητής της είχε τον τίτλο του κονσουλάριου.

Γνωστός διοικητής της επαρχίας αναφέρεται ο Ευφράντας με τον τίτλο του άρχοντα.
Άλμε

Ο Άλμε (γερμανικά: "Alme") είναι ποταμός της Γερμανίας που διαρρέει την περιοχή Ρηνανία-Βεστφαλία. Είναι αριστερός παραπόταμος του ποταμού Λίππε, στον οποίο εκβάλλει κοντά στην πόλη Παντερμπόρν. Ο Άλμε σχηματίζει την κοιλάδα Άλμε και διαρρέει τις πόλεις Μπούρεν, Μπόρχεν και Παντερμπόρν. Έχει συνολικό μήκος 50 χιλιόμετρα.
Θεμιστοκλής Χρυσοβέργης

Ο Θεμιστοκλής Χρυσοβέργης (1885 - 3 Ιανουαρίου 1963) ήταν Έλληνας δικηγόρος και πολιτικός.
Μένε

μικρογραφία|Η πηγή του Μένε
Ο Μένε (Γερμανικά:"Möhne") είναι μικρός ποταμός στη Βόρεια Ρηνανία-Βεστφαλία της Γερμανίας. Είναι δεξιός παραπόταμος του Ρουρ. Πηγάζει σε υψόμετρο 550 μέτρων, και αφού διασχίσει τις πόλεις Μπρίλον, Ρούθεν και Βάρσταϊν καταλήγει μετά από διαδρομή 65 χιλιομέτρων στον Ρουρ. Υπάρχει μια μεγάλη τεχνητή λίμνη κοντά στις εκβολές του ποταμού, ο Ταμιευτήρας Μένε, που χρησιμοποιείται για την παραγωγή υδροηλεκτρικής ενέργειας καθώς και για δραστηριότητες χαλάρωσης.
Ματ Γουώλς

Ο Ματ Γουώλς, γεννημένος στις 2 Δεκεμβρίου 1982 στο Χόλαντ της Πενσυλβάνια, είναι Αμερικανός πρώην καλαθοσφαιριστής, ο οποίος αγωνιζόταν στην θέση του σούτινγκ γκαρντ.
Ινεγκιόλ

Η Ινεγκιόλ (βυζαντινό Αγγελόκωμα) είναι πόλη (κέντρο του διαμερίσματος Ινεγκιόλ) στην Επαρχία της Προύσας στην Τουρκία. Έχει πληθυσμό 287.000 (το 2011). Η Ινεγκιόλ είναι ένα απο τα κέντρα της τουρκικής βιομηχανίας επίπλου, και είναι επίσης γνωσή για τους κεφτέδες της (İnegöl köftesi) που έχουν την καταγωγή τους από τα "τσεβάπι" που έφεραν στην περιοχή οι Βόσνιοι Μουσουλμάνοι κατά τους Βαλκανικούς πολέμους.

Αν και πολύ πιο ήσυχη από τις γειτονικές Προύσα και Εσκισεχίρ, η Ινεγκιόλ διατηρεί επαρκή αξιοθέατα για να είναι ενδιαφέρουσα για τους τουρίστες για μία ή δύο ημέρες ενδιάμεση στάση, όπως διαθέτει και αρκετά κοντινά παρθένα φυσικά αξιοθέατα για να κρατήσει κάποιον απασχολημένο για μεγαλύτερη διάρκεια. Αξιοσημείωτα τουριστικά αξιοθέατα είναι το Μουσείο Ινεγκιόλ και (ακριβώς δίπλα σε αυτό) το Ιστορικό Τζαμί. Σε κοντινή απόσταση είναι τα Ιαματικά Λουτρά Οϋλάτ, δίπλα στα Σπήλαια Οϋλάτ. Η Ινεγκιόλ βρίσκεται σε βολική τοποθεσία κοντά στο Ουλαντάγ, ένα δημοφιλές προορισμό για σκι κατά τους χειμερινούς μήνες.
Γερμανοί της Βαλτικής

Οι Γερμανοί της Βαλτικής (, ή "Baltendeutsche") ήταν κυρίως γερμανικής εθνικής καταγωγής κάτοικοι των ανατολικών ακτών της Βαλτικής Θάλασσας, σε μία γεωγραφική περιοχή η οποία σήμερα αποτελεί τις χώρες της Εσθονίας και της Λετονίας. (Η Λιθουανία, η οποία σήμερα λογίζεται ως Βαλτικό Κράτος, ακολούθησε εντελώς διαφορετική ιστορική πορεία και ορισμένες από τις πόλεις της φιλοξένησαν μια μικρή τάξη Γερμανών εμπόρων, ωστόσο ουδέποτε αυτό συνέβη με τάξη ευγενών ή τοπικών αρχόντων.) Ο Βαλτικός Γερμανικός πληθυσμός ποτέ δεν ξεπέρασε το 10% επί του συνόλου. Αποτελούσαν την κοινωνική, εμπορική, πολιτική και πολιτισμική ελίτ σε αυτή την περιοχή για διάστημα αρκετών αιώνων. Ορισμένοι εξ'αυτών πέτυχαν να φτάσουν σε υψηλές θέσεις στην στρατιωτική και πολιτική ιεραρχία της Ρωσικής Αυτοκρατορίας, ειδικότερα στην Αγία Πετρούπολη.
Ερφτ

μικρογραφία|O Έρφτ κοντά στο Γκρέβενμπροϊχ
Ο Ερφτ (γερμανικά: "Erft", ΔΦΑ: "[ʔɛɐ̯ft]") είναι ποταμός της Γερμανίας στη Βόρεια Ρηνανία-Βεστφαλία. Ρέει μέσω των λόφων Άιφελ, και εκβάλλει από τα αριστερά στον κάτω Ρήνο. Οι πηγές του είναι κοντά στο Νέττερσχαϊμ και εκβάλλει στον Ρήνο στο Νόις-Γκρίμλινγκχαουσεν. Ο ποταμός έχει διαδρομή 103 χιλιομέτρων, η οποία είναι σημαντικά μικρότερη από ότι παλαιότερα. Εξαιτίας του ανοίγματος ορυχείου λιγνίτη στο Χάμπαχερ Λοχ, η ροή του ποταμού έπρεπε να μετατραπεί.

Ο Έρφτ έδωσε το όνομα του στην πόλη Έρφτσταντ, την οποία διαρρέει, καθώς και στο δήμο Ράιν-Έρφτ. Επίσης διαρρέει τις πόλεις Μπαντ Μίνστεράϊφελ, Όισκιρχεν, Μπέργκχαϊμ, Μπέντμπουργκ και Γκρέβενμπρόιχ.

Κατηγορία:Ποταμοί της Βόρειας Ρηνανίας-Βεστφαλίας
Δεύτερη Ισπανική Δημοκρατία

Δεύτερη Ισπανική Δημοκρατία (ισπανικά: "Segunda República") ονομάζεται η περίοδος κατά την οποία η Ισπανία λειτούργησε υπό το καθεστώς αβασίλευτης προεδρικής κοινοβουλευτικής δημοκρατίας από το 1931 μέχρι το 1939. Ιστορικά τοποθετείται μεταξύ της Ισπανικής Παλινόρθωσης και τη δικτατορία του στρατηγού Φράνκο που επιβλήθηκε στη χώρα μετά τον Ισπανικό Εμφύλιο, θύμα του οποίου υπήρξε η ίδια.

Η αβασίλευτη δημοκρατία εισήχθη στην Ισπανία με το Σύνταγμα του Δεκεμβρίου του 1931. Το σύνταγμα ήταν αποτέλεσμα της φυγής του βασιλιά Αλφόνσου ΙΓ΄, μετά την ήττα των φιλομοναρχικών δυνάμεων στις πρώτες ελεύθερες δημοτικές εκλογές μετά τη δικτατορία του Μιγέλ Πρίμο δε Ριβέρα. Παραδοσιακά η Δεύτερη Ισπανική Δημοκρατία χωρίζεται σε τρεις περιόδους: την πρώτη διετία, κατά την οποία ο συνδυασμός ρεπουμπλικανών και σοσιαλιστών υπό τον Μανουέλ Αθάνια έφερε εις πέρας διάφορα μέτρα με σκοπό τον εκσυγχρονισμό της χώρας, τη «Μαύρη Διετία», κατά την οποία κυβέρνησε η Ισπανική Συνομοσπονδία Αυτόνομων Δεξιών υπό τον Αλεχάντρο Λερούξ, που με τη στήριξη της καθολικής δεξιάς προσπάθησε να αναιρέσει τα φιλελεύθερα βήματα των προηγουμένων, υποκείμενη σε διαρκείς πιέσεις από γεγονότα όπως της εξέγερσης στις Αστούριες το 1934, και τέλος την κυβέρνηση του Λαϊκού Μετώπου που κυβέρνησε εν ειρήνη μονάχα για πέντε μήνες πριν την εξέγερση μέρους του στρατού και την έναρξη του Ισπανικού Εμφυλίου. Εκ των πραγμάτων, ως καθεστώς έληξε την 1η Απριλίου 1939 με την εξορία της δημοκρατικής κυβέρνησης από τη Βαρκελώνη, μετά την παράδοσή τους στα νικηφόρα στρατεύματα του στρατηγού Φράνκο.

Στην εξορία, η κυβέρνηση συνέχισε να υφίσταται, κατέχοντας πρεσβεία στην Πόλη του Μεξικού, χώρας που ποτέ δεν αναγνώρισε το φρανκικό καθεστώς, μέχρι το 1976· με την επαναφορά της δημοκρατίας τον επόμενο χρόνο διαλύθηκε.
Χριστόφορος Σαμαρτσίδης

Ο Χριστόφορος Σαμαρτσίδης (1843-1900) ήταν λογοτέχνης, εκπαιδευτικός και δημοσιολόγος.
Λαρς φον Τρίερ

Ο Λαρς φον Τρίερ ("Lars von Trier", 30 Απριλίου 1956) είναι Δανός σκηνοθέτης και σεναριογράφος. Είναι στενά συνδεδεμένος με το κίνημα «"Δόγμα 95"», ένα πρωτοποριακό κινηματογραφικό κίνημα, αν και οι ταινίες του έχουν διάφορες προσεγγίσεις. Γνωστός προβοκάτορας, έχει διχάσει συχνά με τα έργα του τους κριτικούς. Παρά ταύτα, ο φον Τρίερ θεωρείται ευρέως ως ένας από τους πιο ολοκληρωμένους και σημαίνοντες σκηνοθέτες του παγκόσμιου κινηματογράφου.

Ο φον Τρίερ ξεκίνησε να δημιουργεί ταινίες σε ηλικία έντεκα ετών. Κατά περιόδους πάσχει από κατάθλιψη, καθώς και από διάφορες φοβίες, συμπεριλαμβανομένης της αεροφοβίας. Όπως είπε χαριτολογώντας σε μια συνέντευξη, «βασικά φοβάμαι τα πάντα στη ζωή, εκτός από το να φτιάχνω ταινίες. Η πρώτη του ταινία ήταν η μικρού μήκους "The Orchid Gardener" (1977) και η πρώτη του διάκριση ήρθε επτά χρόνια αργότερα με το "The Element of Crime" (1984). Ανάμεσα σε πολλά βραβεία και διακρίσεις, έχει λάβει τον Χρυσό Φοίνικα για την ταινία «Χορεύοντας στο σκοτάδι» ("Dancer in the Dark"), το Μέγα Βραβείο, το Τεχνικό Μεγάλο Βραβείο και το Βραβείο Επιτροπής του Φεστιβάλ των Καννών.
Λάθυρος ο εύοσμος

Το μοσχομπίζελο (αγγλ.: "sweet pea") ή λουβανούδα , (επιστ. ονομ. Lathyrus odoratus – Λάθυρος ο εύοσμος), είναι ανθοφόρο φυτό του γένους "Λάθυρος" "(Lathyrus)" της οικογένειας των Φαβίδων "(Fabaceae)", με προέλευση τη Σικελία, την Κύπρο, τη νότια Ιταλία και τα νησιά του Αιγαίου.

Πρόκειται για ετήσιο αναρριχητικό φυτό, το οποίο αναπτύσσεται σε ύψος 1-2 μέτρα, όποτε είναι διαθέσιμη η κατάλληλη υποστήριξη. Τα φύλλα είναι πτεροειδή με δύο φυλλάδια και ένα λεπτό ελικοειδή βλαστό "(tendril)" που συγκρατεί το αναρριχητικό φυτό και ο οποίος τυλίγεται γύρω από τη στήριξη των φυτών και τις δομές, βοηθώντας το να αναρριχηθεί. Στο άγριο φυτό τα άνθη είναι μωβ, πλάτους 2-3,5 εκατοστά (0,79 έως 1,38 ίντσες)· σε πολλές ποικιλίες είναι μεγαλύτερα και απαντούν σε μεγάλη ποικιλία χρωμάτων.

Το ετήσιο είδος "L. odoratus" συγχέεται ορισμένες φορές με το είδος "Λάθυρος ο πλατύφυλλος" ("L. latifolius)".
Χουάν Ντίξον

Ο Χουάν Ντίξον (Βαλτιμόρη, 9 Οκτωβρίου 1978), είναι Αμερικανός πρώην καλαθοσφαιριστής και νυν προπονητής. Με ύψος 1,91 μ. αγωνιζόταν στην θέση του πόιντ γκαρντ.
Ζιγκ

Ο Ζιγκ (γερμανικά: "Sieg") είναι ένας ποταμός που διασχίζει το κρατίδιο της Βόρειας Ρηνανίας-Βεστφαλίας στη Γερμανία. Είναι δεξιός παραπόταμος του Ρήνου. Έχει μήκος 153 χιλιόμετρα και η λεκάνη απορροής του είναι 2.832 τετραγωνικά χιλιόμετρα. Η μέση παροχή νερού του κοντά στις εκβολές του ανέρχεται σε 52 κυβικά μέτρα ανά δευτερόλεπτο.

Οι πηγές του βρίσκονται στα βουνά Ροθάρτζεμπιρτζε σε υψόμετρο 603 μέτρων. Από εκεί ο ποταμός ρέει προς τα νοτιοδυτικά και συγκεκριμένα προς την πόλη Ζίγκεν και τους λόφους Ζίγκερλαντ, οι οποίοι πήραν το όνομά τους από τον ποταμό. Ακόμη πιο δυτικά η κοιλάδα Ζιγκ σχηματίζει το σύνορο ανάμεσα στις κοινότητες Μπεργκίσες Λαντ (βόρεια) και Βέστερβαλντ (νότια). Ο ποταμός τελικά διαρρέει μια προστατευόμενη περιοχή ανατολικά της πόλης της Βόννης.

Αφού περάσει τις πόλεις Χέννεφ και Ζίγκμπουργκ εκβάλλει στον Ρήνο κοντά στο Μόρντορφ μόνο μερικά χιλιόμετρα βόρεια του κέντρου της Βόννης.

Κατηγορία:Ποταμοί της Γερμανίας
Κατηγορία:Παραπόταμοι του Ρήνου
Βούπερ

Ο Βούπερ (γερμανικά: "Wupper") είναι παραπόταμος του Ρήνου που διαρρέει το κρατίδιο της Βόρειας Ρηνανίας-Βεστφαλίας της Γερμανίας. Πηγάζοντας κοντά στο Μάριενχαϊντε στο δυτικό Σάουερλαντ διασχίζει την ορεινή περιοχή της Μπερτζίσες Λαντ στην κομητεία Μπεργκ και εκβάλλει στον Ρήνο στο Λεβερκούζεν, νότια του Ντίσελντορφ. Το άνω τμήμα του ονομάζεται "Βίππερ". Έχει συνολικό μήκος 113 χιλιομέτρων και λεκάνη απορροής 827 τετραγωνικών χιλιομέτρων.Έχει μέση παροχή νερού 17 κυβικά μέτρα ανά δευτερόλεπτο κοντά στις εκβολές του.

Στην πορεία του, ο ποταμός διαρρέει την πόλη του Βούπερταλ όπου ο εναέριος σιδηρόδρομος περνά για περίπου 10 χιλιόμετρα πάνω από τον ποταμό. Σύμφωνα με έναν αστικό μύθο, το 1950 ένας ελέφαντας με το όνομα Τούφφι βούτηξε στον ποταμό από τον σιδηρόδρομο.

Πάνω από τον ποταμό έχει κατασκευαστεί η μεγαλύτερη σιδηροδρομική γέφυρα, κοντά στο Μούνγκστεν, ανάμεσα στο Ρέμσαϊντ και στο Σόλινγκεν. Λίγα χιλιόμετρα πιο κάτω, το κάστρο Μπέργκ χτισμένο σε έναν λόφο επιβλέπει τον ποταμό.
Διονύσιος Ηλιακόπουλος

Ο Διονύσιος Ηλιακόπουλος(1855-1899) ήταν Έλληνας ποιητής.
NGC 191

Ο NGC 191 είναι ραβδωτός σπειροειδής γαλαξίας στον αστερισμό Κήτος. Τον ανακάλυψε ο αστρονόμος Ουίλιαμ Χέρσελ στις 28 Νοεμβρίου 1785.
Πτήση 9268 της Κογκαλιμάβια

Η Πτήση 9268 της Κογκαλιμάβια (7K9268/KGL9268) ήταν μια διεθνής ναυλωμένη επιβατική πτήση της ρωσικής αεροπορικής εταιρείας Κογκαλιμάβια, η οποία συνετρίβη στα βόρεια του Όρους Σινά στις 31 Οκτωβρίου 2015, στις 06:13 τοπική ώρα (04:13 UTC). Το αεροσκάφος είχε προηγουμένως αναχωρήσει από το διεθνές αεροδρόμιο του Σαρμ ελ Σέιχ με προορισμό το αεροδρόμιο Πούλκοβο στην Αγία Πετρούπολη.

Στο αεροσκάφος, τύπου Airbus A321-231, επέβαιναν 217 επιβάτες και επτά μέλη του πληρώματος. Η πλειοψηφία των επιβατών ήταν Ρώσοι τουρίστες, ενώ υπήρχαν τέσσερις Ουκρανοί και ένας Λευκορώσος. Από το δυστύχημα, το οποίο είναι το πιο θανατηφόρο για το 2015, δεν επέζησε κανένας επιβαίνων.

Σύντομα μετά την ευθύνη για τη πτώση του αεροσκάφους ανέλαβε μέσω Twitter το Ισλαμικό Κράτος στην Αίγυπτο, ανακοίνωση η οποία αμφισβητήθηκε. Στις 18 Νοεμβρίου, δημοσιεύθηκε στο περιοδικό του Ισλαμικού Κράτους Dabiq μια εικόνα η οποία σύμφωνα με τα λεγόμενα του ΙΚΙΛ ήταν ο εκρηκτικός μηχανισμός με τον οποίο καταρρίφθηκε το αεροσκάφος.

Στις 4 Νοεμβρίου 2015, οι Αμερικανικές και Βρετανικές αρχές υποπτεύθηκαν ότι η πτώση του αεροσκάφος οφειλόταν σε βόμβα. Οι ρωσικές υπηρεσίες Πληροφοριών FSB ανακοίνωσαν στις 17 Νοεμβρίου ότι η συντριβή οφειλόταν σε τρομοκρατική ενέργεια, με τα πρώτα στοιχεία να κάνουν λόγο για 1 κιλό TNT το οποίο είχε τοποθετηθεί στο χώρο αποσκευών. Στις 22 Νοεμβρίου ανακοινώθηκε ότι ανακαλύφθηκαν ίχνη εκρηκτικών, και ότι η βόμβα αποτελούταν από 1,5 κιλό ΤΝΤ το οποίο είχε τοποθετηθεί στην καμπίνα των επιβατών.
NGC 192

Ο NGC 192 είναι ραβδωτός σπειροειδής γαλαξίας στον αστερισμό Κήτος. Απέχει περίπου 180 εκατομμύρια έτη φωτός από την Γη και τον ανακάλυψε ο αστρονόμος Ουίλιαμ Χέρσελ στις 28 Δεκεμβρίου 1790.
Ρίο Νέγκρο

μικρογραφία|270px|Δορυφορική λήψη του Ρίο Νέγκρο στη πόλη Μανάους
270px|μικρογραφία|Συμβολή του Αμαζονίου (καφέ χρώμα νερού) με τον Ρίο Νέγκρο (σκούρο χρώμα νερού)
Ο Ρίο Νέγκρο ("Rio Negro"), προφέρεται στα βραζιλιάνα πορτογαλικά Ρίο Νέγκρο, βραζιλιανή πορτογαλική : [ˈʁi.u nɛɡɾu], και στα ισπανικά Ρίο Νέγρο, ισπανική : [ˈri.o ˈneɣɾo], είναι ένας από τους μεγαλύτερους παραποτάμους του Αμαζονίου (συμβάλει περίπου στο 14% της απόθεσης υδάτων) και πηγάζει στη νοτιοανατολική Κολομβία και για ένα διάστημα συνιστά τα σύνορά της με την Βενεζουέλα. Συμβάλει μαζί του στο εσωτερικό του τροπικού δάσους της Βραζιλίας νοτίως της πόλης Μανάους σε μια απόσταση 10 χιλιομέτρων από αυτήν κι ονομάστηκε έτσι από το μαύρο χρώμα των υδάτων του (συνιστά τον μεγαλύτερο ποταμό αυτού του είδους).

Εξαιτίας του γεγονότος πως φέρει από ελάχιστα ως καθόλου ιζήματα θεωρείται ένας από τους καθαρότερους ποταμούς του πλανήτη και η διαύγεια των υδάτων του μπορεί ανάλογα με τις συνθήκες να φτάσει και τα 9 μέτρα. Εκτιμάται πως 800-900 είδη ψαριών ζουν στα νερά του ποταμού εκ των οποίων έχουν περιγραφεί τα 700 και 90 θεωρούνται ενδημικά.
Αρ

μικρογραφία|Στην κοιλάδα του Αρ
Ο Αρ (γερμανικά: "Αhr") είναι ποταμός της Γερμανίας, αριστερός παραπόταμος του Ρήνου. Οι πηγές του βρίσκονται σε υψόμετρο 470 μέτρων στην οροσειρά του Άιφελ, κοντά στην πόλη Μπλάνκενχαϊμ. Μετά από 18 χιλιόμετρα διαδρομής στην Βόρεια Ρηνανία-Βεστφαλία εισέρχεται στο κρατίδιο της Ρηνανίας-Παλατινάτου.

Ο Αρ ρέει μέσω της ομώνυμης κοιλάδας διαρρέοντας κατά τη διαδρομή του τις πόλεις Σουλντ, Άλτεναρ και Μπαντ Νόιεναρ-Άρβαϊλερ. Ανάμεσα στις πόλεις Ρέμαγκεν και Σίντσιγκ και σε υψόμετρο 53 μέτρων εκβάλλει στον Ρήνο. Το μήκος του ποταμού είναι περίπου 89 χιλιόμετρα, εκ των οποίων τα 68 στη Ρηνανία-Παλατινάτο. Η λεκάνη απορροής του ανέρχεται σε 900 τετραγωνικά χιλιόμετρα και η μέση παροχή νερού του κοντά στις εκβολές του σε 8,9 κυβικά μέτρα ανά δευτερόλεπτο.

Υπήρχαν μεμονωμένοι οικισμοί στην κοιλάδα του Αρ τουλάχιστον από τη Ρωμαϊκή εποχή. Εξαιτίας της παλαιότερα κακής προσβασιμότητας, οι περιοχές του άνω και μεσαίου ρου του ποταμού ήταν αραιοκατοικημένες. Η κατάσταση αυτή άλλαξε από τα μέσα του 19ου αιώνα. Η ανάπτυξη των υφιστάμενων οικισμών, των οδικών και σιδηροδρομικών αρτηριών και των καλλιεργήσιμων εκτάσεων της κοιλάδας του Αρ οδήγησαν στο γεγονός η κοίτη να γίνει ολοένα και στενότερη, ώστε απαιτήθηκε σε κάποια σημεία ο ρους να ευθειαστεί, η κοίτη του ποταμού να στερεοποιηθεί και να κατασκευαστούν φράγματα για τον έλεγχο της δύναμης ροής του ποταμού, ώστε να αποφεύγονται διαβρώσεις.

Η κοιλάδα του Αρ είναι περιοχή οινοπαραγωγική και αποτελεί τον μεγαλύτερο κλειστό (αυτόνομο) αμπελώνα ερυθρού οίνου της Γερμανίας και συνάμα έναν τουριστικό πόλο έλξης.
NGC 190

Ο NGC 190 είναι σπειροειδής γαλαξίας στον αστερισμό Ιχθύες. Τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) στις 22 Οκτωβρίου.
NGC 187

Ο NGC 187 είναι σπειροειδής γαλαξίας στον αστερισμό Κήτος. Τον ανακάλυψε ο Αμερικανός αστρονόμος Όρμοντ Στόουν (Ormond Stone) το 1886.
NGC 183

Ο NGC 183 είναι ελλειπτικός γαλαξίας στον αστερισμό Ανδρομέδα. Ανακαλύφθηκε από τον Γάλλο αστρονόμο Εντουάρ Ζαν-Μαρί Στεφάν (Édouard Jean-Marie Stephan) στις 6 Οκτωβρίου 1883.
NGC 186

Ο NGC 186 είναι ραβδωτός σπειροειδής γαλαξίας στον αστερισμό Ιχθύες. Τον ανακάλυψε ο αστρονόμος Χάινριχ ντ' Αρέ (Heinrich Ludwig d'Arrest) στις 23 Σεπτεμβρίου 1862.
Ιωάννης Τάρης

Ο Ιωάννης Τάρης (1885 - 1968) ήταν Έλληνας λόγιος από τον Αυγερινό Βοΐου νομού Κοζάνης (παλαιό Κωνστάντσικο).
NGC 189

Το NGC 189 είναι ανοικτό σμήνος το οποίο απέχει περίπου 3.500 έτη φωτός από την Γη και βρίσκεται στον αστερισμό Κασσιόπη. Το ανακάλυψε η Καρολίν Χέρσελ (Caroline Herschel) στις 27 Σεπτεμβρίου 1783 και ανεξάρτητα από αυτή ο Τζων Χέρσελ (John Herschel) στις 27 Οκτωβρίου 1829.
NGC 35

Ο NGC 35 είναι σπειροειδής γαλαξίας στον αστερισμό Κήτος. Απέχει περίπου 275 εκατομμύρια έτη φωτός από την Γη και έχει διάμετρο της τάξεως των 50.000 ετών φωτός. Ο γαλαξίας αλληλεπιδρά βαρυτικά με τον γειτονικό NGC 17/(34) και η παραμόρφωση τους μπορεί να οφείλεται σε αυτή την αλληλεπίδραση αλληλεπιδράσεις.

Ο Αμερικανός αστρονόμος Λιούις Α. Σουίφτ (Lewis A. Swift) ανακάλυψε τον NGC 35 την 21η Νοεμβρίου 1886.
NGC 36

Ο NGC 36 είναι ραβδωτός σπειροειδής γαλαξίας στον αστερισμό Ιχθύες. Απέχει περίπου 220 εκατομμύρια έτη φωτός από την Γη και έχει διάμετρο της τάξεως των 260.000 ετών φωτός.

Τον ανακάλυψε ο αστρονόμος Ουίλιαμ Χέρσελ στις 25 Οκτωβρίου 1785.
Δημήτριος Γεωργαντέλης

Ο Δημήτριος Γεωργαντέλης (και Γεωργαντέλλης, 1898-1970) ήταν Έλληνας βιομήχανος και πολιτικός από τη Λέσβο. Διετέλεσε βουλευτής από το 1932 έως το 1950 και από το 1951 έως το 1956.
Ιπέκ Καραπινάρ

Η Ιπέκ Καραπινάρ (τουρκικά": İpek Karapınar/" 20 Μαρτίου 1984)είναι Τουρκάλα ηθοποιός και μουσικός.
Βραβείο Λένιν

δεξιά|χωρίς-πλαίσιο|199x199εσ
Το Βραβείο Λένιν (ρωσικά: Ленинская премия) ήταν ένα από τα πιο σημαντικά βραβεία της Σοβιετικής Ένωσης, που απονέμονταν σε άτομα για επιτεύγματά που σχετίζονται με την επιστήμη, λογοτεχνία, Τέχνες, αρχιτεκτονική, και την τεχνολογία. Δημιουργήθηκε στις 23 Ιουνίου 1925 και απονέμονταν μέχρι το 1934. Κατά την περίοδο 1935 - 1956, το Βραβείο Λένιν δεν απονεμήθηκε, για να αντικατασταθεί σε μεγάλο βαθμό από το Βραβείο Στάλιν. Στις 15 Αυγούστου 1956, επανιδρύθηκε, και συνέχισε να απονέμεται σε κάθε ζυγό χρόνο μέχρι το 1990. Η τελετή απονομής των βραβείων ήταν στις 22 Απριλίου, τα γενέθλια Λένιν.

Το Βραβείο Λένιν είναι διαφορετικό από το Βραβείο Ειρήνης Λένιν, το οποίο απονέμονταν σε ξένους πολίτες και όχι στους πολίτες της Σοβιετικής Ένωσης, για τη συμβολή τους στην ιδέα της Ειρήνης. Επίσης, το Βραβείο Λένιν δεν πρέπει να συγχέεται με το Τάγμα του Λένιν, το Βραβείο Στάλιν, ή το ύστερο Κρατικό Βραβείο ΕΣΣΔ. Σε ορισμένα άτομα απονεμήθηκε τόσο το Βραβείο Λένιν όσο και το Κρατικό Βραβείο ΕΣΣΔ.
Αγαμέμνων Γκράτζιος

Ο Αγαμέμνων Γκράτζιος (1922 - 11 Αυγούστου 1993) ήταν αξιωματικός του Ελληνικού Στρατού, ο οποίος έφτασε στο βαθμό του στρατηγού. Διατέλεσε αρχηγός του Γενικού Επιτελείου Στρατού (ΓΕΣ) από τον Σεπτέμβριο του 1976 έως τον Ιανουάριο του 1980 και στην συνέχεια αρχηγός του Γενικού Επιτελείου Εθνικής Άμυνας (ΓΕΕΘΑ) από τον Ιανουάριο 1980 μέχρι τον Ιανουάριο του 1982.
Αναπληρωτής Πρόεδρος της Γερουσίας των ΗΠΑ

Ο Αναπληρωτής Πρόεδρος της Γερουσίας των ΗΠΑ (αγγλικά: "President pro tempore") είναι ο δεύτερος υψηλόβαθμος αξιωματούχος της Γερουσίας των ΗΠΑ. Σύμφωνα με το Σύνταγμα των Ηνωμένων Πολιτειών, ο Αντιπρόεδρος των ΗΠΑ είναι και Πρόεδρος της Γερουσίας, στου οποίου την απουσία ο Αναπληρωτής Πρόεδρος ενεργεί στη θέση του.

Οι εξουσίες του Αναπληρωτή Προέδρου είναι σχετικά περιορισμένες. Μερικές από αυτές περιλαμβάνουν τον διορισμό διαφόρων αξιωματούχων του Κογκρέσου, επιτροπές και συμβουλευτικές ομάδες. Είναι, επίσης, ο καθορισμένος παραλήπτης διαφόρων αναφορών προς τη Γερουσία και μαζί με άλλους αξιωματούχους διατηρεί την τάξη στα τμήματα της Γερουσίας στο Καπιτώλιο και τα διάφορα κτίρια της Γερουσίας.

Ο Αναπληρωτής Πρόεδρος είναι τρίτος στη γραμμή διαδοχής της προεδρίας των ΗΠΑ, έπειτα από τον Αντιπρόεδρο και τον Πρόεδρο της Βουλής των Αντιπροσώπων. 

Ο σημερινός Αναπληρωτής Πρόεδρος της Γερουσίας των ΗΠΑ, είναι ο Δημοκρατικός Γερουσιαστής από το Βερμόντ, Πάτρικ Λέιχι, ο οποίος ανέλαβε το αξίωμα αυτό τον Ιανουάριο του 2021.
Σπυρίδων Γεωργούλης

Ο Σπυρίδων Γεωργούλης (1890-1973), του Δημητρίου, ήταν Έλληνας στρατιωτικός και μετά την αποστρατεία του βουλευτής.
Ευστράτιος Γεωργιλαδάκης

Ο Ευστράτιος Γεωργιλαδάκης (1883 — 28 Απριλίου 1967) ήταν Έλληνας γιατρός και πολιτικός, ο οποίος υπηρέτησε ως Γερουσιαστής και ως βουλευτής Χανίων.
NGC 40

thumb|right|250px|Το NGC 40
Το NGC 40 ή Caldwell 2 είναι πλανητικό νεφέλωμα στον αστερισμό Κηφέα, το οποίο ανακαλύφθηκε από τον Ουίλιαμ Χέρσελ στις 25 Νοεμβρίου 1788. Αποτελείται από θερμά αέρια που περιβάλλουν έναν αστέρα, που βρίσκεται στα τελευταία στάδια του βίου του. Το άστρο αυτό έχει εκτινάξει το εξωτερικό του στρώμα και πλέον έχει απομείνει ένας μικρότερος πρόδρομος λευκός νάνος, με επιφανειακές θερμοκρασίες της τάξεως των 50.000 βαθμών Κελσίου και η ραδιενέργεια που εκπέμπει θερμαίνει το υλικό που εκτινάχθηκε στους 10.000 βαθμούς Κελσίου. Η διάμετρος του όλου σχηματισμού υπολογίζεται στο ένα έτος φωτός. Οι επιστήμονες εκτιμούν πως σε 30.000 χρόνια το νεφέλωμα θα έχει διαλυθεί, αφήνοντας στην θέση του μονάχα ένα λευκό νάνο, περίπου στο μέγεθος της Γης.
Όριν Χατς

Ο Όριν Χατς (αγγλικά: "Orrin Grant Hatch", 22 Μαρτίου 1934) είναι Αμερικανός πολιτικός, ο οποίος διατέλεσε Αναπληρωτής Πρόεδρος της Γερουσίας των ΗΠΑ από τις 3 Ιανουαρίου 2015 έως τις 3 Ιανουαρίου 2019 . Όντας μέλος του Ρεπουμπλικανικού Κόμματος, υπηρέτησε ως Γερουσιαστή των ΗΠΑ για την πολιτεία Γιούτα. Κατέχοντας τη θέση του Γερουσιαστή από τις 3 Ιανουαρίου 1977 έως τις 3 Ιανουαρίου 2019, ο Χατς ήταν ο αρχαιότερος του κόμματός του.

Ο Χατς έχει διατελέσει πρόεδρος και μέλος της Δικαστικής Επιτροπής της Γερουσίας από το 1993 έως το 2005. Υπήρξε, επίσης, πρόεδρος της Επιτροπής Υγείας, Παιδείας, Εργασίας και Συντάξεων το διάστημα 1981-1987. Διατέλεσε επίσης Πρόεδρος της Επιτροπής Οικονομικών της Γερουσίας από το 2015 έως το 2019.
Αστεροσκοπείο Λόουελ

Το Αστεροσκοπείο Λόουελ (αγγλικά: "Lowell Observatory") είναι ιδιωτικό ερευνητικό ίδρυμα στο Φλάγκσταφ της Αριζόνα, στις Ηνωμένες Πολιτείες Αμερικής. Ιδρύθηκε το έτος 1894, κάτι που το καθιστά ένα από τα παλαιότερα αστεροσκοπεία των ΗΠΑ, και ανακηρύχθηκε Εθνικό Ιστορικό Μνημείο (National Historic Landmark) το 1965. Το 2011 το περιοδικό "TIME" το συμπεριέλαβε στον κατάλογό του των «100 σημαντικότερων τοποθεσιών στον κόσμο».
Δημήτριος Γιαννόπουλος

Ο Δημήτριος Γιαννόπουλος (1887 - 2 Ιανουαρίου 1953) του Γεωργίου, ήταν Έλληνας δικηγόρος και πολιτικός, βουλευτής και υπουργός από την Αρκαδία.
Σάρλοτ Ράμπλινγκ

Η Τέσσα Σάρλοτ Ράμπλινγκ ("Tessa Charlotte Rampling", 5 Φεβρουαρίου 1946) είναι Αγγλίδα ηθοποιός και μοντέλο. Στα σχεδόν 50 χρόνια της καριέρας της έχει πρωταγωνιστήσει σε ταινίες του αγγλικού, γαλλικού και ιταλικού σινεμά. Έχει προταθεί τέσσερις φορές για Βραβείο Σεζάρ. Το 2001 έλαβε Τιμητικό Σεζάρ και το 2002 το Παράσημο της Λεγεώνας της Τιμής. Το 2015 έλαβε Βραβείο Ευρωπαϊκού Κινηματογράφου και Αργυρή Άρκτο για τη συνολική της προσφορά. Για 20 χρόνια υπήρξε σύζυγος του συνθέτη Ζαν Μισέλ Ζαρ.
Ελληνικό Κύπελλο Χειμερινών Ρίψεων

Το Ελληνικό Κύπελλο Χειμερινών Ρίψεων είναι το εθνικό κύπελλο στον στίβο της Ελλάδας, που διοργανώνεται από τον Σύνδεσμο Ελληνικών Γυμναστικών Αθλητικών Σωματείων κάθε χρόνο κατά τις χειμερινές περιόδους και δικαίωμα συμμετοχής έχουν επίσης αθλητές κάτω από την ηλικία των 20 και των 18. 

Η διοργάνωση αφορά μόνο τους αθλητές που ειδικεύονται στα αγωνίσματα ρίψεων που είναι η δισκοβολία, ο ακοντισμός, η σφυροβολία και η σφαιροβολία. Το χειμερινό αυτό γεγονός διεξάγεται κάθε Μάρτιο από τον Σ.Ε.Γ.Α.Σ. πριν το Ευρωπαϊκό Κύπελλο Χειμερινών Ρίψεων που ιδρύθηκε το 2001. Στόχο έχει ως αντιστάθμισμα στο γεγονός ότι οι διοργανώσεις κλειστού στίβου δεν μπορούν να φιλοξενήσουν τις μεγαλύτερες ρίψεις, με εξαίρεση τη σφαιροβολία. Αυτό επιτρέπει στους αθλητές που ειδικεύονται στις ρίψεις να προετοιμαστούν για την σεζόν του ανοιχτού στίβου που ακολουθεί.

Το Κύπελλο Χειμερινών Ρίψεων πραγματοποιήθηκε για πρώτη φορά το 2015 στις 14 Μαρτίου στη Θεσσαλονίκη στο Προπονητήριο ρίψεων «Κώστας Σπανίδης» στο Εθνικό Καυτανζόγλειο Στάδιο.
Πανουργιάς Ηλιόπουλος

Ο Πανουργιάς (Παναγιώτης) Ηλιόπουλος (1787 - 1865) προήχθη σε Εκατόνταρχο στις 12 Αυγούστου 1824, κατά την επανάσταση του 1821, και Λοχαγός της Βασιλικής φάλαγγας κατά την Οθωνική περίοδο. Γεννήθηκε στο Παλούμπα, στο σημερινό Δήμο Γορτυνίας στην Αρκαδία το 1787. Κατά την προ-επαναστατική περίοδο συμμετείχε στις πολεμικές επιχειρήσεις ως πρωτοπαλίκαρο στις άτακτες ομάδες Γορτύνιων εναντίον των Οθωμανών υπό του Κόλια Πλαπούτα αρχικά και κατα την επανάσταση υπό του Δημητράκη Πλαπούτα και Θεόδωρου Κολοκοτρώνη. 'Οταν το 1805 ο Πατριάρχης Καλλίνικος Ε΄ Κωνσταντινουπόλεως εξέδωσε τον αφορισμό κατά των άτακτων αγωνιστών που διαβιβάστηκε σε όλες τις εκκλησίες της ελληνικής ,υπό Τουρκικής κατοχής, επικράτειας κατά τον οποίο αφόριζε τους άτακτους αγωνιστές επαναστάτες και εξανάγκαζε τους υπηκόους να καταδίδουν αυτούς, ο αρχηγός των κλεφτών Θεόδωρος Κολοκοτρώνης, o Δημήτρης Πλαπούτας μαζί με τον Πανουργιά Ηλιόπουλο κ άλλους άτακτους Επαναςτάτες πέρασαν στην Ζάκυνθο και κατατάχθηκαν στα Ελληνικά Σώματα που είχαν δημιουργηθεί εκεί συμμαχώντας με το Βρεταννικό Στρατό εναντίον της εκστρατείας του Ναπολέοντος στη Σικελία.
Κατά την Επανάσταση οργάνωσε και συμμετείχε σε πολλές επιχειρήσεις στην Πελοπόννησο με τον Δημητράκη Πλαπούτα. Στο βιβλίο "Του Παλούμπα και οι Παλουμπαίοι" του Ι.Παπαχρήστου αναφέρεται οτι ο Πανουργιάς Ηλιόπουλος μετέφερε τον νεκρό Γιωργάκη Πλαπούτα εκτός του πεδίου της μάχης στο Λάλα στις 9 Ιουνίου 1821 συμφωνα με τις σημειώσεις του Γενναίου Κολοκοτρώνη. Αναλάμβανε θέματα στρατολογίας στην ευρύτερη περιοχή της Αρκαδίας με επιτυχή αποτελέσματα, καθώς και έφθανε και στη λήψη σκληρών αποφάσεων όπως όταν οι κάτοικοι στο χωρίο Λιγκού της Ολυμπίας αρνήθηκαν να εκπληρώσουν τις υποχρεώσεις τους για τον αγώνα της ανεξαρτησίας εναντιον του τοπικού Τούρκου άρχοντα, δεν δίστασε να διατάξει την πυρπόληση του χωριού. 

Επιπλέον, μετά την άλωση της Τριπολιτσάς ηγήθηκε της εκδικητικής επιχείρησης εναντίον των Τρασταίων Τούρκων για τα όσα είχαν διαπράξει εναντίον των Ελλήνων. Του απενεμήθη το Χαλκούν Αριστείον από την Α.Μ. Βασιλιά των Ελλήνων Όθων στις 21 Μαρτίου 1846. Στο Φύλλο της Εφημερίδος της Κυβερνήσεως της 16ης Νοεμβρίου 1851 στην ενότητα "Παράρτημα Ενόρκων του αρ.27 της Εφημερίδος της Κυβερνήσεως-Γενικός Κατάλογος των εχόντων προσόντα ενόρκων, κατοίκων του Νομού Αρκαδίας, καταγράφεται ο Πανουργιάς Ηλιόπουλος με τον Δημητράκη Πλαπούτα μόνον απο το χωριό Παλούμπα.
Πέθανε στο Παλούμπα το 1865.

Γιος του ο Πάνος Ηλιόπουλος 1825-1907 (σύζυγος Παναγούλα Δημάκη)

Απόγονοι του Πανουργιά Ηλιόπουλου ζουν σήμερα στην Αθήνα, Τρίπολη, Σικάγο των ΗΠΑ.
Διαστημική πτήση

Η διαστημική πτήση είναι βαλλιστική πτήση προς ή μέσω του εξώτερου διαστήματος. Διαστημική πτήση μπορεί να πραγματοποιηθεί με διαστημικό σκάφος, με ή χωρίς ανθρώπους επί του σκάφους. Παραδείγματα επανδρωμένων διαστημικών πτήσεων περιλαμβάνουν την αμερικανική προσγείωση του Απόλλωνα στη σελήνη και τα προγράμματα του Διαστημικού Λεωφορείου και το ρωσικό πρόγραμμα Soyuz, καθώς και ο συνεχιζόμενος Διεθνή Διαστημικό Σταθμό. Παραδείγματα μη επανδρωμένων διαστημικών πτήσεων περιλαμβάνουν διαστημοσυσκευές που αφήνουν την τροχιά της Γης, ​​καθώς και οι δορυφόροι σε τροχιά γύρω από τη Γη, όπως οι δορυφόροι επικοινωνιών. Αυτά λειτουργούν είτε με τηλερομποτικό έλεγχο ή είναι πλήρως αυτόνομα.

Διαστημικές πτήσεις χρησιμοποιούται στην εξερεύνηση του διαστήματος, καθώς και σε εμπορικές δραστηριότητες, όπως ο διαστημικός τουρισμός και οι δορυφορικές τηλεπικοινωνίες. Επιπρόσθετες μη εμπορικές χρήσεις των διαστημικών πτήσεων περιλαμβάνουν διαστημικά παρατηρητήρια, δορυφόρους και άλλους δορυφόρους παρατήρησης της Γης.

Μια διαστημική πτήση συνήθως ξεκινά με ένα πύραυλο εκτόξευσης, ο οποίος παρέχει την αρχική ώθηση για να υπερνικήσει τη δύναμη της βαρύτητας και ωθεί το διαστημόπλοιο από την επιφάνεια της Γης. Μόλις φτάσει στο διάστημα, η κίνηση ενός διαστημικού σκάφους, τόσο όταν δεν έχει πρόωση όσο και όταν είναι υπό πρόωση καλύπτεται από την περιοχή μελέτης που ονομάζεται αστροδυναμική. Μερικά διαστημικά οχήματα παραμένουν στο χώρο επ'αόριστον, μερικά διασπώνται κατά την ατμοσφαιρική επανείσοδο, και άλλα φτάνουν σε μια πλανητική ή σεληνιακή επιφάνεια για προσγείωση ή πρόσκρουση.

Κατηγορία:Διάστημα
Κατηγορία:Διαστημική τεχνολογία
Τζέρεμι Χαντ

Ο Τζέρεμι Χαντ, γεννημένος στις 19 Σεπτεμβρίου 1983 στο Μέμφις του Τενεσί, είναι Αμερικανός καλαθοσφαιριστής, ο οποίος αγωνίζεται στην θέση του σούτινγκ γκαρντ.
Δικτατορία του Φρανθίσκο Φράνκο

Η Δικτατορία του Φρανθίσκο Φράνκο (ισπανικά: "Dictadura de Francisco Franco") είναι η περίοδος της ισπανικής ιστορίας μεταξύ του 1939, όταν ο Φρανθίσκο Φράνκο πήρε τον έλεγχο της Ισπανίας μετά τη νίκη της εθνικιστικής παράταξης στον ισπανικό εμφύλιο πόλεμο εγκαθιδρύοντας δικτατορία, και του 1975, όταν πέθανε ο Φράνκο, ο πρίγκιπας Χουάν Κάρλος στέφθηκε βασιλιάς της Ισπανίας.

Υπήρξε το διάδοχο καθεστώς της Δεύτερης Ισπανικής Δημοκρατίας στη διακυβέρνηση της Ισπανίας, προϊόν της νίκης των εξεγερμένων στρατιωτικών δυνάμεων και των συμμάχων τους κατά της νόμιμα εκλεγμένης κυβέρνησης του Λαϊκού Μετώπου και των συνταγμένων με αυτή δυνάμεων στον Ισπανικό Εμφύλιο. Διήρκησε από την 1η Απριλίου 1939 μέχρι τον θάνατο του στρατηγού και απόλυτου ηγέτη της τον Νοέμβριο του 1975 και αποτέλεσε ένα από τα τρία τυπικά δικτατορικά καθεστώτα της νότιας Ευρώπης των μέσων του 20ού αιώνα μαζί με αυτό του Σαλαζάρ στην Πορτογαλία (1932-1974) και της Χούντας των Συνταγματαρχών στην Ελλάδα (1967-1974). Δεδομένης της άκρατης δίωξης και καταπίεσης των αντιπάλων των εξεγερμένων στον Εμφύλιο, η δικτατορία ευθύνεται για εκατοντάδες χιλιάδες νεκρούς και για την σταθερή καταπάτηση των ανθρωπίνων δικαιωμάτων και την εφαρμογή ενός καθεστώτος τρόμου καθόλη τη διάρκειά της.

Η σαραντάχρονη δικτατορία παραδοσιακά χωρίζεται σε τρεις περιόδους: τη φασιστική (1939-1944), κατά την οποία κυριαρχείτο από την φασιστική ιδεολογία της Φάλαγγας και πλησίαζε τουλάχιστον δύο φορές τη συμμετοχή της στο Β΄ Παγκόσμιο Πόλεμο, την «αυτάρκεια» (1944-1959), όπου η Ισπανία φυτοζωεί κατεστραμμένη από τον πόλεμο και απομονωμένη διεθνώς λόγω των δεσμών της με τον ευρωπαϊκό φασισμό και τέλος ο ύστερος φρανκισμός (1959-1975) με το άνοιγμα στην Ευρώπη, την εισρροή τουριστών και τη μερική φιλελευθεροποίησή του προς το τέλος της ζωής του δικτάτορα. Έπειτα επήλθε η λεγόμενη Ισπανική Μετάβαση στη Δημοκρατία, υπεύθυνη για τον εκδημοκρατισμό του κράτους που εντούτοις σε καμία στιγμή δεν καταδίκασε επίσημα την δικτατορία, με την πρώτη επίσημη καταδίκη του κράτους να έρχεται τον Νοέμβριο του 2004.
Κέντρο SDEWES

Τo Κέντρο SDEWES (Διεθνές Κέντρο για την Αειφόρο Ανάπτυξη των Συστημάτων Ενέργειας, Ύδατος και Περιβάλλοντος, αγγλ. SDEWES Centre) είναι ένας μη-κυβερνητικός επιστημονικός οργανισμός, με έδρα στο Πανεπιστήμιο του Ζάγκρεμπ στην Κροατία.
Ελίζαμπεθ Σουάν

Η Ελίζαμπεθ Σουάν "(αργότερα Ελίζαμπεθ Τέρνερ) "είναι ένας φανταστικός χαρακτήρας που εμφανίζεται στις πρώτες τρεις ταινίες της σειράς "Πειρατές Της Καραϊβικής". Εμφανίζεται στις ταινίες Οι Πειρατές της Καραϊβικής: Η Κατάρα του Μαύρου Μαργαριταριού, Οι Πειρατές της Καραϊβικής: Το Σεντούκι του Νεκρού και Οι Πειρατές της Καραϊβικής: Στο Τέλος του Κόσμου. Ενσαρκώνεται από την ηθοποιό Κίρα Νάιτλι και ως παιδί από την ηθοποιό Lucinda Dryzek. Χρησιμοποιεί το ψευδώνυμο Ελίζαμπεθ Τέρνερ το οποίο ωστόσο αργότερα γίνεται το πραγματικό όνομά της, όταν παντρεύεται τον επίσης φανταστικό χαρακτήρα Will Turner (Ορλάντο Μπλουμ).
Καραβισιάνοι

Οι Καραβισιάνοι αποτελούσαν το βασικό ναυτικό σώμα της Βυζαντινής Αυτοκρατορίας περίπου από τον 7ο μέχρι τον 8ο αιώνα, μέχρι την δημιουργία των ναυτικών θεμάτων όπως το Θέμα Κιβυρραιωτών. Κατά μία άλλη λιγότερη αποδεκτή εκδοχή προήλθε από το Quaestura exercitus του Ιουστινιανού Α΄.

Πρώτη μνεία γίνεται τον 7ο αιώνα επί βασιλείας Κωνσταντίνου Δ΄. Ο πρώτος "στρατηγός καράβων" αναφέρεται ο Σισίννιος στα «Θαύματα του Αγίου Δημητρίου» και στην σωτήρια επέμβαση του στόλου κατά την πολιορκία της Θεσσαλονίκης από τους Σλάβους. Ο στόλος πιστεύεται από κάποιους σύγχρονους ερευνητές ότι δεν είχε εδαφική επικράτεια ούτε μόνιμο λιμάνι αλλά στάθμευε όπου το χρειαζόταν η αυτοκρατορία, και από άλλους ότι είχε έδρα στην Παμφυλία, Κάλυμνο, 710-711
* Ιωάννης, πιθανότατα ο τελευταίος, ? - 715
Κουίντον Ντέι

Ο Κουίντον Ντέι, γεννημένος στις 23 Σεπτεμβρίου 1984 στο Κάνσας Σίτυ του Μιζούρι, είναι Αμερικανός καλαθοσφαιριστής, ο οποίος αγωνίζεται στην θέση του πόιντ γκαρντ.
Κρίτων Χρυσοχοΐδης

Ο Κρίτων Χρυσοχοΐδης (γενν. Καβάλα, 1948) είναι ιστορικός, βυζαντινολόγος, ομότιμος Διευθυντής Ερευνών στο Ινστιτούτο Ιστορικών Ερευνών του Εθνικού Ιδρύματος Ερευνών, όπου από το 1980 ώς το 2015 διηύθυνε το πρόγραμμα Αρχειακών, Διπλωµατικών και Παλαιογραφικών Ερευνών, καθώς και τη σειρά Αθωνικά Σύμμεικτα.

Κύριο πεδίο έρευνάς του είναι οι αρχειακές και παλαιογραφικές έρευνες, η Βυζαντινή και πρώιµη µεταβυζαντινή Αγιολογία, καθώς και η ιστορία των βυζαντινών και μεταβυζαντινών εκκλησιαστικών θεσμών και του μοναχισμού, με έμφαση στην ιστορία του Αγίου Όρους.
Τζάκοπο Ποντόρμο

Ο Τζάκοπο Καρούτσι ("Jacopo Carucci", 24 Μαΐου 1494 – 2 Ιανουαρίου 1557), γνωστός συνήθως ως "Τζάκοπο του Ποντόρμο", "Τζάκοπο Ποντόρμο" ή απλά Ποντόρμο, ήταν Ιταλός ζωγράφος, από τους κυριότερους εκπρόσωπους του Μανιερισμού. Το έργο του αποτελεί μία βαθιά υφολογική μετατόπιση από την ήρεμη κανονικότητα της προοπτικής που χαρακτήριζε την τέχνη της Αναγέννησης. Είναι διάσημος για τις συστρεφόμενες πόζες, σε συνδυασμό με την ασαφή προοπτική. Οι φιγούρες του συχνά φαίνονται να αιωρούνται σ' ένα απροσδιόριστο περιβάλλον, σαν να μην επηρεάζονται από τους νόμους της βαρύτητας.
Άγιος Γεώργιος Γλυκορρίζου Άρτας

Ο Άγιος Γεώργιος Γλυκορρίζου Άρτας είναι ένας οικισμός του Δήμου Αρταίων με 52 μόνιμους κατοίκους (απογραφή 2011), στον κάμπο της Άρτας. Το χωριό βρίσκεται δίπλα στον ποταμό Άραχθο, απέχει από την πόλη περίπου 2 χιλιόμετρα και αποτελεί τμήμα της δημοτικής κοινότητας Άρτας.
Ομότιμη αναθεώρηση

thumb|upright=1.2|Κριτής του Αμερικανικού Εθνικού Ινστιτούτου Υγιείας αξιολογεί πρόταση χρηματοδότησης
Ομότιμη αναθεώρηση ή επίσης αξιολόγηση από κριτές και αναθεώρηση από ομότιμους (peer review) είναι η αξιολόγηση του έργου από έναν ή περισσότερους ανθρώπους με παρόμοια αρμοδιότητα με εκείνους που παράγουν κάποιο έργο (peers). Αποτελεί μορφή αυτορρύθμισης από καταρτισμένα μέλη ενός επαγγέλματος ή επιστήμης στο αντίστοιχο πεδίο. Οι μέθοδοι αξιολόγησης από ομότιμους κριτές χρησιμοποιούνται για τη διατήρηση των προτύπων ποιότητας, τη βελτίωση των επιδόσεων και της παροχή αξιοπιστίας. Στον ακαδημαϊκό χώρο η αξιολόγησης από ομοτίμους χρησιμοποιείται συχνά για να διαπιστωθεί η καταλληλότητα μιας επιστημονικής δημοσίευσης.

Η αναθεώρηση παίζει ιδιαίτερο ρόλο στην επιστημονική δημοσίευση. Η αξιολόγηση από ομοτίμους αφενός επικυρώνει την έρευνα και αφετέρου διαμορφώνει τη μέθοδο με την οποία μπορεί να αξιολογηθεί ένα έργο στο πλαίσιο ερευνητικών κοινοτήτων. Παρά τις κατά καιρούς επικρίσεις, η αξιολόγηση από ομότιμους εξακολουθεί να είναι η μόνη ευρέως αποδεκτή μέθοδος για την επικύρωση της έρευνας. Η χρήση ομότιμων αναθεωρητών (peer reviewers) θεωρείται απαραίτητη από επιστημονικά περιοδικά για να διαφυλάξουν το επιστημονικό τους επίπεδο. Στην πράξη, το συμβούλιο διοίκησης του περιοδικού επιλέγει αναθεωρητές που έχουν ήδη επιστημονική δραστηριότητα στην κρινόμενη δημοσίευση και οι οποίοι υποβάλουν ανώνυμα μέσω του περιοδικού τις παρατηρήσεις και ερωτήσεις του στον / στους συντάκτες της δημοσίευσης, ώστε τελικά να καταλήξουν σε απόφαση δημοσίευσης ή μη της εν λόγω εργασίας.

Ως εκπαιδευτική διαδικασία η ομότιμη αναθεώρηση περιλαμβάνει την αναθεώρηση κειμένων φοιτητών από ομότιμους με στόχο την εκδυνάμωση της κριτικής σκέψης και της δυνατότητας σύνθεσης πληροφοριών γύρω από ένα θέμα, όπως και της αξιολόγησης επιστημονικών κειμένων.
Γιάννης Λαγός

Ο Γιάννης Λαγός (Πέραμα Πειραιώς, 7 Σεπτεμβρίου 1972) είναι Έλληνας πολιτικός καταδικασθείς για διεύθυνση εγκληματικής οργάνωσης, ευρωβουλευτής της Ελλάδος στο Ευρωπαϊκό Κοινοβούλιο και ιδρυτής και επίτιμος πρόεδρος της ΕΛΑΣΥΝ. 

Υπήρξε επί σειρά ετών στέλεχος της εγκληματικής οργάνωσης και νεοναζιστικού κόμματος Χρυσή Αυγή. Εκλεγόταν βουλευτής στη Β΄ Πειραιώς για το διάστημα από το 2012 μέχρι το 2019, ενώ εξελέγη και ευρωβουλευτής το 2019. Τον Ιούλιο του 2019 ανακοίνωσε την ανεξαρτητοποίησή του από τη Χρυσή Αυγή.￼￼

Η δράση του με τη Χρυσή Αυγή έχει οδηγήσει δύο φορές στη σύλληψη και κράτησή του με την κατηγορία της εγκληματικής οργάνωσης, ενώ φέρεται εμπλεκόμενος και στη δολοφονία του Παύλου Φύσσα. Επίσης, έχει κατηγορηθεί στο παρελθόν και για εκβιασμούς, μαστροπεία, προστασία μαγαζιών, παράνομη οπλοφορία και σπάσιμο επιταγών.

Στις 13 Σεπτεμβρίου 2019 καταδικάστηκε σε οκτώ μήνες φυλάκιση με αναστολή για την επίθεση στον κοινωνικό χώρο "Συνεργείο" το 2013, ενώ στις 7 Οκτωβρίου 2020 καταδικάστηκε για τη δραστηριότητα του με τη Χρυσή Αυγή και κατηγορία τη σύσταση εγκληματικής οργάνωσης. Του επιβλήθηκε ποινή φυλάκισης 13 ετών και 8 μηνών χωρίς αναστολή.
Νικόλαος Καλύβας

Ο Νικόλαος Καλύβας (Σχωριάδες, 1900 - 24 Ιανουαρίου 1944) υπήρξε Έλληνας συνδικαλιστής στην περίοδο του Μεσοπολέμου, στη συνέχεια υποστηρικτής της δικτατορίας Μεταξά και συνεργάτης της Ναζιστικής Γερμανίας κατά την Κατοχή της Ελλάδας 1941-1944.
Νίκος Περάκης

Ο Νίκος Περάκης (11 Σεπτεμβρίου 1944) είναι Έλληνας σκηνοθέτης, σεναριογράφος και κινηματογραφικός παραγωγός γεννημένος στην Αλεξάνδρεια της Αιγύπτου.
Βιτάλι Μπιάνκι

Ο Βιτάλι Μπιάνκι () (11 Φεβρουαρίου 1894, Αγία Πετρούπολη — 10 Ιουνίου 1959, Λένινγκραντ) ήταν δημοφιλής συγγραφέας παιδικών ιστοριών και βιβλίων σχετικών με τη φύση.
Άγνια Μπαρτό

Η Άγνια Μπαρτό () (4 Φεβρουαρίου 1906, Μόσχα — 1 Απριλίου 1981, Μόσχα) ήταν Ρωσίδα ποιήτρια, συγγραφέας και συγγραφέας παιδικής λογοτεχνίας.
Hellas Online

Η Hellas Online (HOL) ήταν ένας από τους κορυφαίους παρόχους υπηρεσιών σταθερής τηλεφωνίας στην Ελλάδα, μέλος του ομίλου Intracom από το 2006 και ήταν από τους πρώτους παροχείς στην Ελλάδα που προσέφερε δημόσιες τηλεφωνικές υπηρεσίες μέσω Διαδικτύου και έχει εξελιχθεί στην παροχή υπηρεσιών Διαδικτύου. Τον Αύγουστο του 2014 η HOL είχε 531.563 συνδρομητές.

Η "Hellas Online" ιδρύθηκε το 1993 και πρόσφερε υπηρεσίες dial-up στο λεκανοπέδιο Αττικής. Η τηλεφωνική υπηρεσία επεκτάθηκε στην υπόλοιπη Ελλάδα χρησιμοποιώντας τηλεφωνικούς αριθμούς. Το 2006 αποκτήθηκε από την Intracom και επέκτεινε τις υπηρεσίες της ώστε να περιλαμβάνει ευρυζωνικές υπηρεσίες ADSL και SHDSL. Το 2007 απέκτησε το 100% της "Attica Telecom", που ήταν ο μεγαλύτερος πάροχος υπηρεσιών οπτικών ινών στην Αθήνα και τον Ιούνιο του ίδιου έτους δημιούργησε μια στρατηγική συνεργασία με την Vodafone Ελλάδας.

Τον Ιούνιο του 2008, η Hellas Online συγχωνεύθηκε με την Unibrain, μια εταιρεία εισηγμένη στο Χρηματιστήριο Αθηνών.

Το 2014 η HOL εξαγοράστηκε από την Vodafone και αντικαταστάθηκε από την "Vodafone Home".
Αριστείδης Καρύδης-Φουκς

Ο Αριστείδης Καρύδης-Φουκς (εναλλακτικά "Fuchs" ή "Φουξ", Δρέσδη 1928 ή 1929 - Αθήνα 21 Απριλίου 1998) ήταν Ελληνογερμανός κινηματογραφιστής και μοντέρ, που κατά κύριο λόγο εργάστηκε στον ελληνικό κινηματογράφο, αλλά και σε ξένες παραγωγές που γυρίζονταν στην Ελλάδα. Κατέγραψε συμμετοχές σε ταινίες ως ηθοποιός, ως βοηθός σκηνοθέτη και ως σκηνοθέτης. Υπήρξε επίσης διευθυντής του Θεατρικού Μουσείου.
Τακαγιόσι Σάτο

Ο Τακαγιόσι Σάτο (ιαπωνικά: 佐藤隆善, Χέπμπορν: Sato Takayoshi) είναι Ιάπωνας σχεδιαστής χαρακτήρων βιντεοπαιχνιδιών και διευθύνων CGI. Είναι γνωστότερος ως μέλος της Team Silent, θυγατρικής της Konami Computer Entertainment Tokyo, και για το έργο του στο σχεδιασμό των χαρακτήρων και της εξ ολοκλήρου CGI διεύθυνσης του πρώτου "Silent Hill" και του "Silent Hill 2".
Μάρλον Τζέιμς

Ο Μάρλον Τζέιμς (αγγ.: "Marlon James") είναι Τζαμαϊκανός συγγραφέας.

Γεννήθηκε στις 24 Νοεμβρίου 1970) από γονείς αστυνομικούς. Η μητέρα του αργότερα έγινε ντετέκτιβ και ο πατέρας του νομικός. Σπούδασε Γλώσσα και Λογοτεχνία στο Πανεπιστήμιο των Δυτικών Ινδιών, από το οποίο αποφοίτησε το 1991. Το 2006 πήρε μάστερ στην δημιουργική συγγραφή από το Πανεπιστήμιο Wilkes.

Έχει δημοσιεύσει τρία μυθιστορήματα: "John Crow's Devil" (2005), "The Book of Night Women" (2009) και "A Brief History of Seven Killings" (2014), με το οποίο κέρδισε το Βραβείο Μπούκερ 2015. Ζει στη Μινεάπολη και διδάσκει λογοτεχνία στο Κολέγιο Macalester
Κεντρική Ασιατική Ένωση

Η Κεντρική Ασιατική Ένωση προτάθηκε από τον Πρόεδρο του Καζακστάν, Νουρσουλτάν Ναζαρμπάγιεφ στις 26 Απριλίου του 2007, προκειμένου να δημιουργηθεί μια οικονομική και πολιτική ένωση παρόμοια με εκείνη της ΕΕ που περιλαμβάνει τις πέντε πρώην σοβιετικές δημοκρατίες της Κεντρικής Ασίας, το Καζακστάν, το Κιργιστάν, το Τατζικιστάν, το Τουρκμενιστάν και το Ουζμπεκιστάν.

Μέχρι στιγμής, οι πρόεδροι του Καζακστάν και την Κιργιζία έχουν υπογράψει μια συμφωνία για τη δημιουργία ενός "Διεθνούς Ανώτατου Συμβουλίου» μεταξύ των δύο κρατών. Επιπλέον, το Καζακστάν, το Ουζμπεκιστάν και το Κιργιστάν έχουν υπογράψει συνθήκη της αιώνιας φιλίας. Επίσης το Καζακστάν και το Ουζμπεκιστάν έχουν επίσης αποφασίσει να δημιουργήσει μια ζώνη ελεύθερου εμπορίου.

Αν και η προτεινόμενη ένωση έχει την υποστήριξη των προέδρων του Καζακστάν, της Κιργιζίας και το Τατζικιστάν, ήταν εντελώς απορριφθεί από το Ουζμπεκιστάν και τον προέδρου του Ισλάμ Καρίμοφ.
Μάσσιμο Παλλοττίνο

Ο Μάσσιμο Παλλοττίνο (Ιταλικά: Massimo Pallottino) (Ρώμη, 9 Νοεμβρίου 1909 – Ρώμη, 7 Φεβρουαρίου 1995) ήταν Ιταλός αρχαιολόγος ειδικευμένος στην ετρουσκική τέχνη και πολιτισμό.
Γιοάν Μπουσκέτς

Ο Γιοάν Μπουσκέτς (ισπανικά: "Joan Busquets", γενν. 1946) είναι διεθνώς αναγνωρισμένος Ισπανός αρχιτέκτονας και πολεοδόμος. Κατέχει έδρες στο Πολυτεχνείο της Καταλονίας και το Harvard Graduate School of Design. Η εταιρία του BAU - Β Arquitectura i Urbanisme SL- έχει την έδρα της στη Βαρκελώνη. Τού απονεμήθηκε το 2011 το Βραβείο Erasmus, «της εξαιρετικής συμβολής ατόμου στον ευρωπαϊκό πολιτισμό, κοινωνία ή κοινωνική επιστήμη», για το εντυπωσιακό και πολυδιάστατο έργο του στον τομέα του πολεοδομικού σχεδιασμού».
Τέσα Χόφμαν

Η Τέσα Χόφμαν ("Tessa Hofmann") ή Τ. Σαββίδη ("Τ. Savvidis", γενν. 15 Δεκεμβρίου 1949, Bassum, Κάτω Σαξονία) είναι ειδική στις Αρμενικές σπουδές και την κοινωνιολογία, διδάκτωρ, ερευνήτρια στο Ελεύθερο Πανεπιστήμιο του Βερολίνου.
Δολοφόνος χωρίς αμοιβή

Το Δολοφόνος χωρίς αμοιβή (1958) είναι θεατρικό έργο του Ευγένιου Ιονέσκο.
Πασκάλ Μπρυκνέρ

Ο Πασκάλ Μπρυκνέρ (γαλλικά: Pascal Bruckner [bʁyknɛʁ]) (Γεν. 15 Δεκεμβρίου 1948 στο Παρίσι) είναι Γάλλος συγγραφέας, ένας από τους λεγόμενους "νέους Φιλοσόφους"' που ήρθαν στο προσκήνιο τις δεκαετιες του '70 και του '80. Μεγάλο μέρος της δουλειάς του είναι αφιερωμένο σε κριτικές της γαλλικής κοινωνίας και κουλτούρας.
Τσερμενίκε

Το Τσερμενίκε ή Τσερμενίκα είναι υψίπεδο στα βορειοανατολικά του Ελμπασάν, στην κεντρική Αλβανία. 

Στην διάρκεια του Μεσαίωνα, υπό την ονομασία "Τζερνικόν" ή "Τζερνικός", αποτελούσε έδρα επισκοπής του Πατριαρχείου Κωνσταντινούπολης, ως υπεξούσια επισκοπεία της Αρχιεπισκοπής Δυρραχίου.

Στα μέσα του 15ου αιώνα, η περιοχή κυβερνείτο από τον Γκέργκι Αριανίτι, έναν από τους κυριότερους ηγέτες της αλβανικής αντίστασης απέναντι στην Οθωμανική Αυτοκρατορία. 

Στην διάρκεια του Β΄ Παγκοσμίου Πολέμου, η περιοχή ήταν επίκεντρο της Αλβανικής Αντίστασης απέναντι στην γερμανική κατοχή.
Βασίλειος Γκορτζής

Ο Βασίλειος Γκορτζής (1891 - 1943) του Αντωνίου, ήταν Έλληνας στρατιωτικός.